b'\n_START_ARTICLE_\nJedrsko-elektri\xc4\x8dna raketa\n_START_PARAGRAPH_\nJedrsko-elektri\xc4\x8dna raketa je vrsta pogona vesoljskih plovil, kjer se termalna energija jedrskega goriva spremeni v elektri\xc4\x8dno energijo. Ta energija se potem uporablja za elektri\xc4\x8dne potisnike, npr. ionski potisnik. V bistvu je jedrski samo vir energije, ne pa na\xc4\x8din potisk, vendar se kljub temu uporablja termin._NEWLINE_Ena mo\xc5\xbena izvedba je reaktor na krogli\xc4\x8dasto gorivo (ang. pebble bed reactor). Uporabljal bi velik pretok du\xc5\xa1ika kot hladilo. Ta na\xc4\x8din bi uporabljal obstoje\xc4\x8do in preverjeno tehnologijo plinskih turbin. Gorivo bi bilo visokoobogateno, v obliki kroglic premera 5-10 cm. Grafit bi slu\xc5\xbeil kot moderator. Ta reaktor je zelo varen, ko se segreva se grafit raz\xc5\xa1iri in zmanj\xc5\xa1a hitrost jedrske reakcije (kritikalnost). Ko se reaktor ohladi se reakcija spet pove\xc4\x8da._NEWLINE_\xc5\xa0tudirali so tudi jedrsko-termalno raketo, kjer bi reaktor segrel propelant (po navadi vodik), ki bi potem ekspandiral skozi \xc5\xa1obo. To je v bistvu navadna kemi\xc4\x8dna raketa, razlika je le vir energije - reaktor. Reaktor bi dovedel ve\xc4\x8d energije kot kemi\xc4\x8dna reakcija, zato bi bile ve\xc4\x8dje izhodne hitrosti in ve\xc4\x8dji specifi\xc4\x8dni impulz.'